Nimewo Ak Kat 

Sekirite Sosyal Ou
Nimewo Ak Kat Sekirite 

Sosyal Ou

Yon nimewo Sekirite Sosyal enpòtan paske 

ou bezwen li pou jwenn djòb, pou ou 

kapab resevwa benefis Sekirite Sosyal, epi pou 

resevwa kèk lòt sèvis gouvènman. Anpil lòt 

biznis tankou bank ak konpayi kredi ap mande 

ou nimewo ou tou.

Si ou pa yon sitwayen ameriken men ou ap 

viv Ozetazini, ou bezwen yon nimewo Sekirite 

Sosyal tou. Pou plis enfòmasyon, li Nimewo 

Sekirite Sosyal Pou Moun Ki Pa Sitwayen 

Ameriken (Piblikasyon Nimewo 05-10096-HC). 

Si ou Ozetazini pou ou travay pandan yon ti 

vale tan sèlman, li Travayè Etranje Ak 

Nimewo Sekirite Sosyal (Piblikasyon 

Nimewo 05-10107-HC).

Kouman pou mwen jwenn yon 

nimewo ak yon kat?

Pou aplike pou yon Nimewo ak yon kat 

Sekirite Sosyal:

• Ranpli yon Fòm Aplikasyon Pou yon Kat 

Sekirite Sosyal (Fòm SS-5-HC); epi

• Montre nou dokiman orijinal ou oswa kopi 

ki sètifye ki sòti nan biwo ki founi dokiman 

yo, pou ou ka pwouve:

—Kondisyon sitwayènte ameriken ou oswa 

kondisyon imigrasyon ou (pèmisyon 

Department of Homeland Security, 

[DHS], ba ou pou travay Ozetazini);

—Laj ou; ak

—Idantite ou.
2

Apre sa, pote fòm aplikasyon ou ranpli a, 

ansanm ak dokiman ou yo, nan biwo Sekirite 

Sosyal ki toupre ou oswa voye yo pa lapòs.

Kondisyon sitwayènte oswa kondisyon 

imigrasyon: Nou ka aksepte sèlman yon kategori 

dokiman kòm prèv sitwayènte ameriken ou. 

Pami dokiman sa yo genyen: Batistè ameriken, 

rapò nesans konsila ameriken nan peyi ou fèt 

la, paspò ameriken, Sètifika Natiralizasyon 

oswa Sètifika Sitwayènte. Si ou pa yon sitwayen 

ameriken, Sekirite Sosyal ap mande pou wè 

dokiman imigrasyon Etazini ou genyen. Pami 

dokiman ki akseptab yo, genyen:

• Fòm I-551 (oswa viza ameriken imigran (viza 

rezidans) ki nan paspò etranje ou ki poko 

ekspire ki ka verifye nan aparèy ki fèt pou sa);

• Fòm I-94 ansanm avèk paspò etranje ou ki 

poko ekspire; oswa

• Kat pèmi travay ki sòti nan Department of 

Homeland Security (I-766 oswa I-688B).

Etidyan entènasyonal yo dwe prezante lòt 

dokiman. Pou plis enfòmasyon, li Etidyan 

Entènasyonal Ak Nimewo Sekirite Sosyal

(Piblikasyon Nimewo 05-10181-HC).

Laj: Ou dwe prezante batistè ou si ou genyen 

li oswa si ou ka jwenn li san pwoblèm. Si non, 

nou ka konsidere lòt dokiman, tankou paspò ou, 

pou pwouve laj ou.

Idantite: Nou ka aksepte sèlman kèk 

dokiman kòm prèv idantite. Yon dokiman ke 

nou ka aksepte dwe pou li poko ekspire, epi 

tou li dwe montre non ou, enfòmasyon sou 

idantite ou epi nou pito ke dokiman an gen yon 

foto ki resan. Sekirite Sosyal ap mande pou 
3

wè yon pèmi kondui (lisans) ameriken, yon kat 

idantite leta ba ou men ki pa pou kondui, oswa 

yon paspò ameriken kòm prèv idantite. Si ou 

pa gen dokiman espesifik nou mande yo, n ap 

mande ou pou wè lòt dokiman, tankou:

• Kat Idantifikasyon Travay;

• Kat Idantifikasyon Lekòl;

• Sètifika Maryaj;

• Kat Asirans-Maladi (pa yon kat Medicare);

• Kat idantite Lame Ameriken

• Jijman adopsyon; oswa

• Kontra asirans-vi ou.

Tout dokiman yo dwe swa orijinal oswa 

kopi ki sètifye nan biwo ki founi dokiman 

yo. Nou pa ka aksepte fotokopi oswa kopi 

dokiman ki notarye. Nou ka itilize yon 

dokiman pou de (2) rezon. Pa egzanp, nou ka 

itilize paspò ameriken ou kòm prèv sitwayènte 

ak idantite ou. Oswa, nou ka itilize batistè 

ameriken ou kòm prèv laj ak sitwayènte ou. 

Men tou, ou dwe prezante omwen de (2) 

dokiman apa.

N ap voye nimewo ou ak kat la ba ou pa lapòs 

imedyatman nou jwenn tout enfòmasyon yo, ak lè 

nou verifye dokiman yo nan biwo ki founi yo.

Kisa sa koute?

Ou pa gen pou peye anyen pou yon nimewo 

ak yon kat Sekirite Sosyal. Si yon moun 

kontakte ou epi li vle fè ou peye pou ou jwenn 

yon nimewo oswa yon kat, oswa pou nenpòt 

ki lòt sèvis Sekirite Sosyal, tanpri sonje sèvis 

Sosyal Sekirite yo gratis. Ou ka denonse 
nenpòt moun k ap eseye fè ou peye depi ou 

rele nan liy dirèk Biwo Enspektè Jeneral nan 

nimewo 1-800-269-0271.

Èske gen diferan kalite kat?

Nou bay twa (3) kalite kat Sekirite Sosyal. 

Tout kat yo montre non ou ak nimewo Sekirite 

Sosyal la.

• Premye kalite kat la montre non ou ak nimewo 

Sekirite Sosyal la, epi li pèmèt ou travay san 

restriksyon. Nou bay kat sa a pou:

—Sitwayen ameriken; ak

—Moun yo aksepte legalman Ozetazini sou 

yon baz pèmanan (moun ki gen rezidans).

• Dezyèm kalite kat la montre non ou ak 

nimewo a, epi li gen yon nòt ki ekri sou li, 

ki di, “VALID FOR WORK ONLY WITH 

DHS AUTHORIZATION” (VALAB POU 

TRAVAY SÈLMAN AVÈK OTORIZASYON 

DHS). Nou bay kat sa a pou moun ke yo 

aksepte Ozetazini sou yon baz tanporè epi ki 

gen otorizasyon DHS pou travay (moun ki gen 

pèmi travay).

• Twazyèm kalite kat la montre non ou ak 

nimewo a epi li gen youn nòt ki ekri sou li ki 

di, “NOT VALID FOR EMPLOYMENT” (PA 

VALAB POU TRAVAY). Nou bay kalite kat 

sa a pou moun lòt peyi ke:

—Yo admèt legalman Ozetazini san otorizasyon 

pou travay DHS, men ki gen yon rezon valab 

pou li bezwen yon nimewo Sekirite Sosyal ki pa 

pou travay; oswa

4
5

—Ki bezwen yon nimewo akòz yon lwa federal ki 

bezwen yon nimewo Sekirite Sosyal pou jwenn 

yon avantaj oswa yon sèvis.

Kouman mwen ka fè pitit mwen 

jwenn yon Nimewo Sekirite Sosyal?

Se yon bon lide pou fè pitit ou jwenn yon 

nimewo lè li fèt. Ou ka aplike pou yon nimewo 

Sekirite Sosyal pou tibebe ou nan moman ou 

aplike pou batistè li. Biwo leta ki fè batistè yo ap 

fè nou jwenn enfòmasyon nou bezwen sou pitit 

ou pou nou sa fè kat li. N ap voye kat Sekirite 

Sosyal la ba ou pa lapòs.

Oswa, ou ka tann pou aplike nan nenpòt biwo 

Sekirite Sosyal. Si ou rete tann, ou dwe bay prèv 

laj, idantite ak kondisyon sitwayènte ameriken 

pitit ou, epitou ou dwe bay prèv idantite pa ou. 

Nan ka sila a, nou dwe verifye batistè pitit ou. 

Verifikasyon sa a ap pran ozanviron 12 semèn 

avan nou ka bay pitit ou kat li. Pou verifye yon 

batistè, Sekirite Sosyal ap gen pou kontakte biwo 

ki fè batistè yo.

Nenpòt moun ki gen 12 zan laj oswa ki gen 

depase 12 zan laj k-ap fè demann pou yon 

nimewo ak yon kat orijinal Sekirite Sosyal dwe 

prezante pèsonèlman pou yon antrevi nan yon 

biwo Sekirite Sosyal., menm si se yon paran oswa 

yon responsab k ap siyen fòm aplikasyon an sou 

non timoun nan.

Adopsyon: Nou ka bay yon nimewo pou pitit 

ke ou adopte anvan adopsyon an fini, men ou ka 

tann si ou vle. Apre sa, ou ka aplike pou nimewo 

a, avèk nouvo non ou bay pitit ou adopte a. Si ou 

vle reklame pitit ou pou taks pandan adopsyon 
6 (lòt bò a)

an toujou, annatandan, ou dwe kontakte 

Internal Revenue Service (IRS) pou Fòm W-7A, 

Application for Taxpayer Identification Number 

for Pending U.S. Adoptions (Aplikasyon Pou 

Nimewo Idantifikasyon Kontribiyab Pou Demach 

Adopsyon Ozetazini). Pou plis enfòmasyon, li 

Nimewo Sekirite Sosyal Pou Timoun (Piblikasyon 

Nimewo 05-10023-HC).

Kisa k ap pase si non mwen chanje?

Si ou chanje non ou legalman akòz maryaj, 

divòs, desizyon tribinal oswa nenpòt lòt rezon, 

ou dwe fè Sekirite Sosyal konnen sa pou ou 

kapab jwenn yon kat ranplasman sou nouvo 

non an. Si ou ap travay, se pou ou fè travay la 

konnen sa tou. Si ou pa fè nou konnen non ou 

chanje, sa kapab:

• Lakòz reta nan ranbousman taks ou; epi

• Anpeche nou poste salè ou kòrèkteman nan 

dosye Sekirite Sosyal ou. Sa ka diminye kantite 

lajan benefis Sekirite Sosyal ou alavni.

Si ou bezwen chanje non ou sou kat Sekirite 

Sosyal ou, ou dwe montre nou yon dokiman ki 

fèk sòti kòm prèv ke ou chanje non ou legalman. 

Pami dokiman Sekirite Sosyal ka akspete pou 

pwouve ke ou chanje non ou legalman genyen:

• Sètifika Maryaj;

• Jijman divòs; 

• Sètifika Natiralizasyon ki montre yon 

nouvo non; oswa

• Lòd tribinal pou ou chanje non ou.
7

Si dokiman ou bay pou montre prèv ke non 

ou chanje legalman, pa gen ase enfòmasyon pou 

idantifye ou, oubyen ou te chanje non ou plis ke 

de (2) lane pase, ou dwe montre Sekirite Sosyal 

adisyonèl dokiman.

Maryaj, divos, ou anilasyon : An plis dokiman 

legal sa ki ap montre prev maryaj ou, divòs ou 

oswa anilasyon mariaj, ou dwe founi dokiman 

pou idantifye ou. Dokiman sa yo dwe montre 

ansyen non ou ansanm avèk lòt enfòmasyon 

ki idantifye ou oswa on foto ki resan. (Nou ka 

aksepte yon dokiman ki ekspire kòm evidans 

pou ansyen non ou.)

Adopsyon, natiralizasyon ou lòt non 

chanjman: An plis dokiman legal sa ki ap montre 

nouvo non ou, pa egzanp, on lòd tribinal , dekrè 

adopsyon ou Sètifika Natiralizasyon, ou dwe 

banou de (2) dokiman pou idantifye ou ki avek 

tou:

• Yon dokiman nan non ou te genyen anvan an 

(ki kapab ekspire ); epi

• Yon dezyèm dokiman ki gen nouvo non legal 

ou, ki dwe resan (pa ekspire).

Toulede dokiman sa yo dwe gen enfòmasyon ki 

pou idantifye ou osnon yon foto ki resan.

Sitwayènte : Si ou se yon sitwayen ameriken 

ki fèt nan yon peyi ki pa Etazini, epi dosye ou 

yo pa montre ke ou se yon sitwayen ameriken, 

ap bezwen bay prèv sitwayènte kòm prèv ke ou 

se ameriken. Si ou pa yon sitwayen ameriken, 

Sekirite Sosyal ap mande pou wè dokiman 

imigrasyon Etazini ki resan ou genyen.

Nouvo kat la ap genyen menm nimewo ak kat 

ou te genyen anvan an, men lap montre ke non 

ou chanje.
8

Kouman pou m fè pou mwen asire 

mwen ke dosye mwen yo kòrèk?

Chak ane travay ou voye yon kopi fòm W-2 

ou (Wage and Tax Statement—Deklarasyon Salè 

ak Taks) nan Sekirite Sosyal. Nou konpare non 

ou ak nimewo Sekirite Sosyal ou ki sou fòm W-2 

a avèk enfòmasyon ki nan dosye pa nou. Nou 

ajoute salè ki parèt nan fòm W-2 ou ak sa ki nan 

dosye Sekirite Sosyal ou.

Li trè enpòtan pou non ou ak nimewo Sekirite 

Sosyal ou koresponn avèk dosye salè ou touche 

nan travay ou ansanm ak fòm W-2 ou, pou nou 

kapab ba ou kredi pou salè ou nan dosye ou. Se 

ou menm ki dwe asire dosye Sekirite Sosyal ou 

ak dosye salè ou touche nan travay ou kòrèk. Si 

kat Sekirite Sosyal ou pa kòrèk, kontakte nenpòt 

biwo Sekirite Sosyal pou fè chanjman yo. Tcheke 

fòm W-2 ou pou asire ou ke dosye travay ou 

kòrèk, epitou, si li pa ta kòrèk, bay travay ou 

enfòmasyon ki kòrèk yo.

Si ou se yon travayè ki gen vennsekan (25) 

oswa pi plis epi ou ap resevwa benefis Sekirite 

Sosyal, ou ap resevwa yon Social Security 

Statement (Etadkont Sekirite Sosyal) chak 

ane. Etadkont-sa a ap prezante yon rezime 

salè ou. Revize Etadkont-sa a pou asire 

ou ke tout salè ou touche yo parèt ladan li. Si 

Etakont ou pa gen tout salè ou, fè travay 

ou ak biwo Sekirite Sosyal konnen nenpòt 

enfòmasyon ki pa kòrèk.
9

Kisa k-ap pase si kondisyon 

imigrasyon mwen oswa sitwayènte 

mwen chanje?

Si kondisyon imigrasyon ou chanje oswa si ou 

vin yon sitwayen ameriken, ou ta dwe fè Sekirite 

Sosyal konnen sa, pou yo ka fè koreksyon nan 

dosye ou yo. Pou kondisyon imigrasyon oswa 

sitwayènte ou korije, ou dwe montre dokiman ki 

pwouve nouvo kondisyon ou, oswa sitwayènte 

ou. Nou ka sèlman aksepte yon kategori dokiman 

kòm prèv sitwayènte ou pou nouvo kat la oswa 

kat ranplasman yo. Pami dokiman sa yo, genyen 

paspò ameriken, yon Sètifika Natiralizasyon 

oswa yon Sètifika Sitwayènte. Si ou pa yon 

sitwayen ameriken, Sekirite Sosyal ap mande pou 

wè dokiman imigrasyon Etazini ou genyen.

Kisa k-ap pase si kat mwen pèdi 

oswa si yo vòlè li?

Ou ka ranplase kat ou oswa kat pitit ou 

gratis si li pèdi oswa si yo vòlè li. Sepandan 

ou limite pou ou ranplase twa (3) kat pa ane, 

epi ou ka ranplase 10 kat pandan tout lavi ou. 

Chanjman legal non ou ansanm avèk kèk lòt 

eksepsyon pa konte nan limit sa yo. Pa egzanp, 

chanjman nan kondisyon ou lè ou pa yon 

sitwayen, ki mande ke ou fè koreksyon kat ou, 

gen dwa pa konte nan limit sa yo. Epitou, limit 

sa yo ka pa rive afekte ou si ou ka pwouve ou 

bezwen kat la pou ou pa.sibi gwo difilkilte.

Pou jwenn yon kat ranplasman, ou ap 

bezwen:

• Ranpli yon Fòm Aplikasyon Pou Yon Kat 

Sekirite Sosyal (Fòm SS-5-HC);

• Prezante yon dokiman ki fèk sòti pou 

montre idantite ou;
10

• Montre prèv sitwayènte ameriken ou si ou te 

fèt nan yon peyi ki pa Etazini epi si ou pat 

montre prèv sitwayènte deja; epi

• Montre prèv ke ou legal si ou pa yon 

sitwayen ameriken.

Kat ou ranplase-a ap gen menm non ak 

menm nimewo ak kat ou te genyen avan an.

Kouman mwen ka pwoteje nimewo 

Sekirite Sosyal mwen?

Ou ta dwe trete nimewo Sekirite Sosyal ou 

kòm yon enfòmasyon ki konfidansyèl epi ou pa 

ta dwe bay li san nesesite. Ou ta dwe konsève 

kat Sekirite Sosyal ou yon kote ki pwoteje, 

ansanm avèk lòt dokiman enpòtan ou genyen. 

Pa mache avèk li sou ou si ou pa bezwen 

montre li nan yon travay oswa yon founisè 

sèvis.

Nou fè plizyè bagay pou pwoteje nimewo ou 

kont move itilizasyon. Pa egzanp, nou egzije 

ke moun k-ap aplike pou ranplase kat Sekirite 

Sosyal li ki pèdi oswa ke yo volè, oswa k-ap 

aplike pou korije kat li, montre nou bon prèv 

idantite, epi nou enspekte prèv yo. Yon rezon 

nou fè sa se pou pa kite moun jwenn nimewo 

Sekirite Sosyal nan fwod pou yo kreye fo 

idantite. Nou kembe enfòmasyon ou ki nan 

dosye Sekirite Sosyal prive, sof si:

• Lalwa egzije nou pou nou bay enfòmasyon 

ou bay lòt biwo gouvènman; oswa

• Enfòmasyon ou yo nesesè pou mennen 

biznis Sekirite Sosyal oswa biznis lòt 

pwogram sante oswa pwogram asistans 

sosyal gouvènman.

Ou ta dwe pran anpil prekosyon lè ou ap bay 

nimewo ou ak kat ou pou pwoteje tèt ou kont 

move itilizasyon ki ka fèt avèk nimewo ou. 
Ou lib pou bay oswa pa bay nimewo ou menm 

lè yo mande ou nimewo-a dirèkteman. Si yo 

mande ou nimewo-a, ou ta dwe mande:

• Pou kisa nimewo ou nesesè;

• Kisa ki pral fèt ak nimewo ou;

• Kisa k-ap pase si ou refize bay nimewo a; epi

• Ki lwa ki egzije pou ou bay nimewo ou.

Repons pou kesyon sa yo ka ede ou deside si 

ou vle oswa si ou pa vle bay nimewo Sekirite 

Sosyal ou. Desizyon a se nan men ou li ye.

Kontakte Sekirite Sosyal

Pou plis enfòmasyon epi pou jwenn kopi 

piblikasyon nou yo, vizite wèbsayt nou nan 

www.socialsecurity.gov oswa rele gratis nan 

nimewo telefòn 1-800-772-1213 (pou moun 

ki pa tande oswa ki tande di, rele nan nimewo 

TTY nou a, 1-800-325-0778). Nou trete tout 

apèl yo avèk konfidansyalite. Nou ka reponn

kesyon espesifik yo, nan lè 7 dimaten jiska 7 

diswa, lendi pou vandredi. Nou kapab jwenn 

yon entèprèt pou w gratis ki pral pran telefòn la 

oswa ki kapab vini nan biwo lokal nou.Nou bay 

enfòmasyon tou nan yon sèvis telefòn otomatik 

ki fonksyone 24 èdtan pa jou. 

Nou vle asire tou ke ou resevwa bon jan 

enfòmasyon avèk jantiyès. Se pou rezon sa 

a genyen yon dezyèm reprezantan Sekirite 

Sosyal pou kontwole kèk apèl telefonik.

Social Security Administration

SSA Publication No. 05-10002-HC

Your Social Security Number

 And Card (Haitian-Creole)

April 2008